CELEX: 62008TN0371
Language: hu
Date: 2008-09-08 00:00:00
Title: T-371/08. P. sz. ügy: A Közszolgálati Törvényszék F-5/07. sz., Nijs kontra Számvevőszék ügyben 2008. június 26-án hozott végzése ellen Bart Nijs által 2008. szeptember 8-án benyújtott fellebbezés

22.11.2008   
            
            
               HU
            
            
               Az Európai Unió Hivatalos Lapja
            
            
               C 301/45
            
         A Közszolgálati Törvényszék F-5/07. sz., Nijs kontra Számvevőszék ügyben 2008. június 26-án hozott végzése ellen Bart Nijs által 2008. szeptember 8-án benyújtott fellebbezés
   (T-371/08. P. sz. ügy)
   (2008/C 301/77)
   Az eljárás nyelve: francia
   Felek
   
      Fellebbező: Bart Nijs (Bereldange, Luxemburg) (képviselők: F. Rollinger és A. Hertzog ügyvédek)
   
      A másik fél az eljárásban: az Európai Közösségek Számvevőszéke
   A fellebbező kérelmei
   
               —
            
            
               Az Elsőfokú Bíróság nyilvánítsa a fellebbezést elfogadhatónak;
            
         
               —
            
            
               az Elsőfokú Bíróság nyilvánítsa a fellebbezést megalapozottnak;
            
         
               —
            
            
               az Elsőfokú Bíróság helyezze hatályon kívül az F-5/07. sz., Bart Nijs kontra az Európai Közösségek Számvevőszéke ügyben 2008. június 26-án hozott végzést.
            
         Jogalapok és fontosabb érvek
   A fellebbező azt állítja, hogy a Közszolgálati Törvényszék végzésében nyilvánvalóan tévesen alkalmazta az eljárási szabályokat, amikor a keresetet az egyértelműség követelményének megsértése miatt nyilvánította elfogadhatatlannak, valamint megsértette a bizalomvédelem elvét, és tévesen alkalmazta a másik fél állításaira a jogszerűség vélelmét, mert csak egy beadványváltás történt.
   Emellett a fellebbező úgy véli, hogy a vitatott végzés nem egyértelmű, elferdíti a bizonyítékokat, a felperes érveinek vizsgálata terén nyilvánvalóan hibás, és nem vizsgál olyan körülményeket, amelyek vizsgálatára a Közszolgálati Törvényszék hivatalból köteles.
   A fellebbező előadja, hogy a megtámadott végzésben figyelembe kellett volna venni az indokolási kötelezettségnek a pert megelőző eljárás során elkövetett megszegését, valamint hogy e végzés valótlanul hivatkozik a határidők betartásának elmulasztására, mivel nem állt elegendő adat a Közszolgálati Törvényszék rendelkezésére e következtetés levonásához.